# Die Schedelsche Weltchronik (deutsch):097

| 096 <<<Vorheriges Blatt | Die Schedelsche Weltchronik Blatt XCVII | Nächstes Blatt>>> 098 |
| unkorrigiert | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. | Dieser Text wurde noch nicht Korrektur gelesen. Allgemeine Hinweise dazu findest du bei den Erklärungen über Bearbeitungsstände. |

## XCVI verso:

In dem iudischen land warnn dreyerlay seckt oder beyglawben der iuden von gemaynem leben vnd wone der andern abgesu$^e$ndert. Eine was der Phariseier. die zu den zeiten Ptolomei philadelphi entstund. vnd zu disen zeiten von scheins vnnd erzaigung wegen der heiligkeit zu Jherusalem in großer achtung (als wir auß der histori des ewangeliums abnemen mu$^e$gen) bey den iuden gehalten wardt. die hießen darumb pharisei das ist die abgesu$^e$nderten. dann sie warnn von andern menschen mit klaidung vnd wandel abgetailt. wann sie geprauchten sich gestrengerer geistlicher vbung vnnd gar massiger speysung vnd tru$^o$gen pirgamenine zettelein an der stirn vnd an der lingken hand die zehen gepot beschriben zu gedechtnus des gesetz. sie tru$^o$gen auch weyte prem gepunden mit do$^e$rnern mit dem sie gestachelt warden dabey der go$^e$tlichen gepot gedechtig zesein. sie rechenten got vnd der fu$^e$rordnung go$^e$tlicher fu$^e$rsichtigkeit alle ding zu iren obern vnd eltern. antwurteten sie nymmer widerwertigs. vnd sprachen dz dz gericht gottes ku$^e$nftig wer. so wer alle sele vnzersto$^e$rlich vnd hofften vnd verku$^e$ndeten die vrstend der todten. Dise phariseier warn vnserm herrnn Cristo fast widerwertig vnd seins todts mitwissende vnd mitschuldig.
Die ander steckt was der Saduceyer. aber nit dersselben geistlichkeit vnnd achtung wie die phariseier. sie hielten nit fu$^e$rordnung go$^e$tlicher fu$^e$rsichtigkeit. sunder sprachen got wer ein anschawer aller ding. vnd es stu$^e$nde in des menschen willen gu$^o$ts oder bo$^e$ß zethun. sie widersprachen vrstend des flaisch vnd sagten es wernn nit engele. vnd mainten das die selen mit den leiben vergiengen. sie namen allain die fu$^e$nff bu$^e$cher Moysi an vnd nach dem sie zefast ernstlich vnnd gestreng vnnd auch vnder ineselbs nit gaistlich warnn. darumb von solcher ernsthaftigkeit wegen nenneten sie sich Saduceos. das ist die gerechten.
Daselbst regiret auch die drit seckt Esseorum genant. die schier in allen dingen ein mu$^e$nchisch vnnd aynsidlisch leben fu$^e$erten. sie verscheheten die hohzeiten der ee. nit auß verachtung der gemahelschaft oder zu verminderung menschlicher geperung. sunder zuuermeiden die vnmassigkeit der weiber. vermainende das ir keine dem mann trew hielt Sie warnn mit lieb vnder einander also verwandt. das sie als verschmeher der reichth$^e$mer ire hab vnd gu$^e$tter vermischten. gleich ob zwischen ine als bru$^e$dern ein einige vaterliche erbschaft wer. sie achteten der salben nicht. sie hielten es fu$^e$r ein vnsewberkeit vnd vnzier so sie alweg in scheinenden weissen kleidern wernn. Sie hetten sunderlich schaffer vnd besorger irer gemaynen ding. aber kein sundere gewise statt. sunder in iglichen stetten ire behawsungen. sie verwandelten ire klaider vnd geschu$^e$ch nit eer dann die vorigen wernn gantz zerrissen oder von geprauch langerzeit verzeret. sie warnn sunderlich gegen got geistlicher vbung vnd andacht. vor auffgang der sunnen nichtz vnzimlich redende. im auffgang bettende. vnd darnach bis zu der fu$^e$nften stund arbaitende. vnnd sich widerumb zusamen versamlende mit weißem leinen tu$^o$ch gu$^e$rtende. sich mit kaltem wasser waschende vnd also zum essen komende. vnd es gezimet auch keinem ichtzit zeuersuchen er het denn vor vnnd ee das gebett zu got getan. Nach ende des mals oder essens erwiderten sie ire gebett. sie bewisen die wirtschaft mit hohen fleiß. Einich aufru$^o$r. gethu$^e$mel oder geschray wardt in irnn herbergen nyndert geho$^e$rt: sunder sie hielten das ho$^e$hst schweigen. Einen schwu$^o$r hetten sie fu$^e$r einen maynayd. sie ließen nymant in ir seckt. dann vnder der bewerung eins iars. sie warden gezwungen zeschweren. das sie got den glawben. den menschen die gerechtigkeit. vnd den fu$^e$rsten gehorsam laysten wolten. vnd so sie yezuzeiten andern vorwernn sich der kreft irs gewalts zu vnbillicher beschwerde der vnderthanen nymmer mer geprauchen solten. Zu irem gericht komen nit minder dann hundert person Derselben vrteil vnd erkantnus warnn darnach vnwiderru$^e$flich. Den feyertag hielten sie also vnbeflecklich das sie daran weder kochten noch einich fewer anzu$^e$ndeten. noch einicherlay gefaß rainigten. so gru$^o$ben sie mit einen peyhel in die erden vnd bedeckten sich vmb vnd vmb mit nidergelaßnen klaid dz sie nit gesehen wurden der sunen glantz einich schmahe vnd vnzucht zebeweisen. vnd wenn sie sich denn also rainigten so warffen sie alßdenn dz außgeworffen erdtrich wider u$^e$ber die gruben.

## XCVII recto:

Xenarchus der naturlich maister ein gedechtnus wirdiger man. den Strabo der geschihtbeschreiber noch zumal iung geho$^e$rt hat ist zu den zeiten Tiberij des kaysers bey Sleu$^e$ciam der statt Cilicie gestorben. vnd (als man sagt) nit lang anhayms bliben. sunder eintweders zu Alexandria oder zu Athenis oder zu rom von lernung wegen auß erwelt bis an sein alter alweg in großer ere gehalten gewesen. Disem wz der keyser Augustus darnach gar freu$^o$ntlich. aber vnlang vor disen zeiten vnd seinen absterben verlore sein gesyhte.
Philo der iud von Alexandria pirtig gar ein hohgelert man wardt diser zeit in großer achtperkeit gehalten vnd hat vil treffenlicher vnd tapfferer ding geschriben. vnd mit seiner kunst vnd redsprechlichkeit das freuenlich fu$^e$rnemen Appionis gegen den Juden gestillet. darinn vil haben in verwunderung seiner redsprechlichkeit gesprochen das Philo dem Platoni. oder Pluto dem Philoni nachfolg. Diser kom zu letst gein Rom vnd het red vnd wandel mit sant Peter. von dem wardt er im glawben also wol berichtet dz er von dem lob cristenlichs glawbens vnd wesens darnach vil geschriben hat. die (als der heilig Jheronimus bezeu$^e$gt) vnder den bu$^e$chern die man Ecclesiasticos nennet gezelt werden. Auch allermaist gar erleu$^e$chte außlegung vber die fu$^e$nff bu$^e$cher Moysi. vnd anders mer.
Agrippina was von Marco agrippa auß Julia des kaysers Octauiani tochter geporn vnd ein muter Cay caligule des keysers vnder den erleu$^e$chten hohberu$^e$mbten frawen geachtet. Die wardt diser zeit von Tiberio dem kayser mit vil mu$^o$twilliger beku$^e$mernus also betru$^e$bt das sie irselbs mit hungrung den tod erwarb. Dise wardt also iung Germanico einem zierlichen vnd gemainem nutz fu$^o$sam iungling vnd Tiberij des keysers zugewu$^e$nschtem sun vermehelt. vnd hat bey demselben irem mann drey su$^e$n. der einer hieß Caius caligula. der darnach vber die Ro$^e$mer herrschet. do wardt ir man auß schickung Tiberij mit gift abgethan. vnd als sie nach weiplichem sitten den todt irs mans mit großem iamer bewainet do fiel Tiberius gegen ir in haß. also das sie von ime sie amm arm haltende mit vil ho$^e$nungen vnd schmelichen geperden beku$^e$mert wardt. aber diss erberpider weib setzet ir fu$^e$r dem hohmu$^o$t des fu$^e$rsten mit tod des magens zeempflihen. vnd fieng alspald an sich von aller speis zeenthalten. do das an Tiberium gelanget. vnd er aber weder mit betroung noch schlegen die frawen zu einnemung der speys bringen mocht. do ließ er ir die speyß gewaltigclich einno$^e$ten. aber yemer Agrippina mit vergeweltigung verpittert wardt ye keckers vnd sterckers fu$^e$rsatz vnd anfangs sie verharrende des bo$^e$ßhafftigen fu$^e$rsten gewaltsamkeit sterbende vberwand. vnd wiewol dise fraw mit iren todt irselbs bey den irn vil ru$^o$me lobs vnd ere erlanget hat. so hat sie doch damit den tiberio weit mer schand vnd nachred gelaßen
Agrippa der gross Aristoboli des konigs sun volget seinem vater im reich nach vnd regiret die iuden siben iar. Diser was von natur ein gu$^o$t mensch vnnd hat die statt Jherusalem mit aigner costung vast gezieret. Aber der sun Aristoboli den der vater Herodes erto$^e$dtet kom zu Tiberio. als aber derselb die verclagung nit annemen wolt do enthielt er sich zu Rom vnnd fliße sich ettlicher gewaltiger kunschaft zeerlangen. Nw hielt Agrippa sich mit großer verwandtschaft an Cayum den sun Germanici dieweil er noch in sunderm wesen was. vnd nach dem er saget das derselb ettwen keyser werden solt do wardt er bey Tiberio verclagt vnd auff befelh Tiberij eingesloßen vnnd also in großer hertigkeit bis in den tod Tiberij im kercker sechs monat gehalten vnd darnach durch Cayum auß den panden entledigt. vnd ime die gegent Philippi eingegeben vnd also ein konig genant. vnd in fu$^e$r die eißnin ketten die er imm kercker getragen het ein guldine geschanckt. vnd als er auß rom gein Jherusalem in den tempel kome hielt er opffer vnnd hienge diesleben ketten dselbst auff zu ewiger anzaigung seyns großen fals. Do er aber zu letst in Cesariam abstyge vnd geduldet sich einen got zehaißeni wardt er vomm engel geslagen vnd sprach mit auffgeplaßnem leib. Ich wardt vormals ein got genant. so lig ich yetz in todes pand. vnd starb imm. lvij. iar seins alters vnd ließ Agriu$^o$pam den sun. xvij. iar alt einen erben von drey to$^e$chter Beronicem Mariam vnd Drusillam. so het er einen bruder genant Herodes ein konig Calcidis der was von iugent wegen des suns dem reich vor.
* ↑ korrigiert. im Druck Jgerusalem